Протокол №42

Бяла Слатина, 26.05.2017 г.

Днес, 26.05.2017 г. се проведе заседание на Общинска избирателна комисия Бяла Слатина. На него присъстваха всички 11 члена на комисията, а именно:

|  |
| --- |
| Цветелина Андреева Андровска-Илиева |
| Маргарит Марков Маждраков |
| Цветелина Божинова Лазарова |
| Фейсал Байрамов Кариманов |
| Максим Цветков Костадинов |
| Николай Иванов Гурзовски |
| Веселка Ангелова Донова |
| Светла Петрова Върбанова |
| Илия Петров Иванов |
| Христо Иванов Марински |
| Емилия Георгиева Раловска |

**Цв.Андровска-Илиева:** Колеги, присътват всички 11 члена на комисията, имаме кворум, значи можем да проведем заседанието си. Представям Ви проекта за дневен ред.

1. Вземане на становище по насрочени срещу решения на ОИК съдебни дела;

2. Упълномощаване на председателя на Общинска избирателна комисия Бяла Слатина за процесуално представителство пред Административен съд Враца и пред Върховния административен съд на Република БългарияПредседателят на комисията покани и членовете за допълнения в дневния ред, но такива не постъпиха.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Емилия Георгиева Раловска | Член | Х |  |
| 8. | Христо Иванов Марински | Член | Х |  |
| 9. | Максим Цветков Костадинов | Член | Х |  |
| 10. | Светла Петрова Върбанова | Член | Х |  |
| 11. | Илия Петров Иванов | Член | Х |  |
|  | ОБЩО: | | 11 | 0 |

Дневният ред е приет единодушно.

По т.1 от дневния ред.

Председателят на комисията **Цв.Андровска-Илиева:** Колеги, образувано е дело №302/2017г. по описа на административен съд Враца във връзка с постъпил протест от Районна прокуратура Бяла Слатина против наше Решение №225/03.05.2017г., с което ние отказахме да прекратим предсрочно пълномощията на кмета на кметство Галиче Ценко Кръстев Чоков. Имаме право да изразим становище по подадения протест, който представям на вашето внимание /представя се копие от протеста за запознаване./ Предлагам Ви с протоколно решение да вземем следното становище:

*„Оспорваме изцяло Протеста на Районния прокурор към Районна прокуратура Бяла Слатина, подаден срещу Решение №225/03.05.2017 г. на Общинска избирателна комисия Бяла Слатина и молим същия да бъде отхвърлен като неоснователен. Мотивите ни ца това са следните:*

*Решение №225/03.05.2017 г. на Общинска избирателна комисия Бяла Слатина е издадено от компетентен орган, в кръга на неговите правомощия и същото е съобразено с материалния и процесуалния закон.*

*Твърдението на прокурора, че решението е издадено при неспазване на сроковете, регламентирани в ЗМСМА не отговаря на обективната истина. Както се споменава и в протеста, съгласно разпоредбата на чл.42, ал.3, изр. 1 от ЗМСМА: „В тридневен срок от получаване на документите, удостоверяващи обстоятелствата по ал. 2, т. 2, 5 и 10, общинската избирателна комисия уведомява кмета, който може да направи писмено възражение пред комисията в тридневен срок от уведомяването му.“ Ясно е посочено, че срокът започва да тече от получаване на документи, удостоверяващи обстоятелствата по посочените точки. В Общинска избирателна комисия Бяла Слатина и до настоящия момент не са пристигали документи, които по безспорен начин да удостоверяват обстоятелството по чл.42, ал.1, т.10 от ЗМСМА, а именно, че Ценко Кръстев Чоков неоснователно отсъства от работа за повече от един месец. Видно от писмените доказателства в административната преписка, в комисията са пристигали писма от Кмета на Община Бяла Слатина с приложени копия на заявления и заповеди за разрешаване на ползването на платен или неплатен отпуск от страна на Чоков. Що се отнася до първаначално постъпилото писмо от Специализираната прокуратура на Република България, с което комисията е уведомена, че на Ценко Кръстев Чоков е взета мярка за неотклонение „задържане под стража“, то същото не носи достатъчно ясна информация от кога е взета мярката, за колко време и т.н., за да може комисията да си направи обосновани изводи и приложи закона.*

*Ако прецените, че ОИК Бяла Слатина е допуснала нарушение в процедурата, то моля да имате предвид, че това е нарушение, което не може да бъде санирано дори при отмяна на решението и връщане за ново произнасяне.*

*Не отговаря на обективната истина и твърдението в протеста, че видно от мотивите на решението в комисията не са постъпвали нови доказателства след писмото на Централна избирателна комисия от 12.04.2017 г. В Решение №225/03.05.2017г. на ОИК Бяла Слатина, на стр.2, абзац 4 е споменато, че: „С вх.№282/02.05.2017г. е получено писмо от администрацията, в което е посочено, че по уведомление от Ценко Кръстев Чоков, той ползва неплатен отпуск от 01.02.2017г. до 31.05.2017 г.“ Също така, на стр.3, абзац 4 е споменато, че: „Въпреки това, на основание чл.42, ал.3 във връзка с чл.42, ал.1, т.10 от ЗМСМА Общинска избирателна комисия Бяла Слатина е уведомила кмета за събраните по преписката документи. В законоустановения тридневен срок от уведомяването, Ценко Кръстев Чоков е изпратил възражение, в което посочва, че не изпълнява задълженията си на кмет на кметство, тъй като ползва платен, а в последствие и неплатен отпуск.“ Видно от доказателствата по преписката, този документ също е с дата след 12.04.2017 г. Обстоятелството, че не е посочен неговия входящ номер в мотивите на решението е маловажно, тъй като това е писмен документ, който се съдържа в административната преписка и може да бъде проверен и видян по всяко време. Факт, е че в стенографския протокол от заседанието на комисията е посочено, че документът е пристигнал „вчера“, но това също е определимо понятие, имайки предвид датата на състоялото се заседание.*

*Следва да се отбележи, че в мотивите на Решение №225/03.05.2017 г. на ОИК Бяла Слатина, ясно е отбелязано, че не споделя становището на ЦИК за предсрочното прекратяване на пълномощията на кмета на кметство Галиче Ценко Кръстев Чоков и че не са налице законови основания за това, както и че създалата се ситуация не попада в нито една от хипотезите на чл.42, ал.1 от ЗМСМА, но въпреки това е предприела действия за уведомяване на Чоков за събраните данни и възможността му да направи писмено възражение по чл.42, ал.3 от ЗМСМА.*

*Оспорваме изцяло становището на прокуратурата, че Ценко Чоков незаконосъобразно е ползвал платен отпуск за 2008 и 2009 година, позовавайки се на факта, че той е избран за кмет на кметство Галиче през 2015година и пълномощията му възникват от тогава. Да, Ценко Чоков е обявен за избран за кмет на кметство Галиче с Решение №182/27.10.2017г. на ОИК Бяла Слатина за мандат 2015-2019 година. Трябва да се има предвид факта, че Ценко Чоков е бил кмет на кметство Галиче и през мандатите 2007-2011 и 2011-2015 година. В чл.86, ал.5 от КТ ясно е записано, че: „Когато при новия избор е избрано същото лице, трудовото правоотношение с него продължава за нов срок.“ В такъв случай трудовото правоотношение не се прекратява и не се изплаща обезщетение за неползвания отпуск. Такова е и становището на Инспекцията по труда, което макар и да не е изпращано до Общинска избирателна комисия Бяла Слатина, то същото може да бъде открито в стенографските протоколи на ЦИК и изказванията на докладчика по преписката.*

*В мотивите на Решение №225/03.05.2017 г. на Общинска избирателна комисия Бяла Слатина ясно са описани всички обстоятелства, фактическата обстановка и събраните доказателства по преписката. Направен е задълбочен преглед и анализ на нормативната уредба, касаеща предсрочното прекратяване на пълномощията на кметовете и при какви обстоятелства, доказателства и документи се постановява такова решение.*

*Във връзка с гореизложеното, моля да постановите решение, с което да отхвърлите протеста на Районна прокуратура Бяла Слатина като неоснователен и недоказан и да потвърдите като правилно Решение №225/03.05.2017 г. на Общинска избирателна комисия Бяла Слатина.“*

**Цв.Андровска-Илиева:** Колеги, слушам Вашите мнения, предложения и допълнения към така представения Ви проект за становище. /мълчание/. Да считам, че няма. В такъв случай предлагам да преминем в режим на гласуване и да приемем така предложения текст, който да представя в административния съд.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Емилия Георгиева Раловска | Член | Х |  |
| 8. | Христо Иванов Марински | Член | Х |  |
| 9. | Максим Цветков Костадинов | Член | Х |  |
| 10. | Светла Петрова Върбанова | Член | Х |  |
| 11. | Илия Петров Иванов | Член | Х |  |
|  | ОБЩО: | | 11 | 0 |

Единодушно е прието становището, което да представим в съда.

**Цв.Андровска-Илиева:** По втора точка от дневния ред, Ви предлагам следния проект за решение:

*„В Общинска избирателна комисия Бяла Слатина е постъпил протест от Прокурор Методи Маринов против Решение №225/03.05.2017 г. на ОИК Бяла Слатина. Спазвайки процедурата, цялата преписка по издаването на атакуваното решение е изпратена в срок на Административен съд Враца.*

*Във връзка с горното, и на основание чл. 87, ал.1, т.1 от ИК, Общинска избирателна комисия Бяла Слатина*

***Р Е Ш И:***

*УПЪЛНОМОЩАВА Цветелина Андреева Андровска-Илиева – председател на ОИК Бяла Слатина да представлява Общинска избирателна комисия Бяла Слатина пред Административен съд Враца и пред Върховния административен съд на Република България за осъществяване на процесуално представителство и защита по дела, образувани въз основа на жалби, сигнали и протести срещу актове, действия или бездействия на комисията.*

*Решението подлежи на оспорване в тридневен срок от обявяването му пред Централната избирателна комисия.“*

**Цв.Андровска-Илиева:** Колеги, имате ли други предложения? /мълчание/. Да считам, че няма. В такъв случай предлагам да преминем в режим на гласуване и да приемем така предложения текст, който да представя в административния съд.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Емилия Георгиева Раловска | Член | Х |  |
| 8. | Христо Иванов Марински | Член | Х |  |
| 9. | Максим Цветков Костадинов | Член | Х |  |
| 10. | Светла Петрова Върбанова | Член | Х |  |
| 11. | Илия Петров Иванов | Член | Х |  |
|  | ОБЩО: | | 11 | 0 |

Единодушно е прието наше Решение №226.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ: СЕКРЕТАР:   
Цветелина Андровска-Илиева Цветелина Лазарова